钦定古今图书集成/历象汇编/庶征典/第025卷 > 《观象玩占》 > 《飞流彗孛犯月占》
## 钦定古今图书集成/历象汇编/庶征典/第025卷 > 《观象玩占》 > 《飞流彗孛犯月占》

流星入月中而无“光，兵起；有光不出三年，有亡国；星
出则复立。”又曰：“星入月中，女主病疾；一曰：君失地，将
军戮死。”《荆州占》曰：“臣有谋；落月上下，国乱。客星入月
中，有兵丧，破军杀将；一曰内乱，大臣死；一曰人主死，
不出三年。”京房曰：“臣弑君，夺其国；一曰臣害主。月下
有贼，星多贼星多贼多，星少贼少；与月同光，臣作威”，
民非其上。

“彗星入月中，兵大起，期十二年，大饥。”《海中占》曰：“彗星
入月而月无光，不出，其年国亡；星入而即出，则亡国
复立；又曰大兵，大饥，天下乱。彗星触月，臣叛主；贯月，
臣谋主；拂月，兵大起，臣专政；有逐君，将死，国灭；出月
上，兵起；将死，四夷来侵。”

“月中有星，天下有贼。星多者，贼多也。”《孝经丙纪》曰：“一
星在月中，臣与君妇女共作奸。星在月角，臣与黄门
僮女人阴奸，为贼。两星在月角，君与臣同作奸。一星
在月下，后宫女子要臣为奸。月两角各有一星，有军
在外者败。”《洛书甄曜度》曰：“月右角有星，奸臣在西宫；
左角有星，奸臣在东宫；月上有星，奸臣在南宫；月下”
有星，奸臣在后宫。月两角俱有星，为奸者败。《河图》曰：
“星出月，阴负海，国胜；出月下，光相接，其国君死人饥。”
大星与月同光，臣强；一曰：大臣争竞，与主争明。